**Latvijas Badmintona federācijai**

**Badmintona kluba “Rīga”**

**Iesniegums**

Badmintona klubs “Rīga” (turpmāk – BK “Rīga”) lūdz Latvijas Badmintona federāciju (turpmāk – LBF) Federācijas biedru sapulcē 24.03.2025 izvērtēt zemāk uzskaitītos ierosinājumus noteikumu izstrādē par ārzemju spēlētāju dalību Latvijas klubu komandu čempionātā (turpmāk – klubu čempionāts).

Šobrīd klubu sastāvos var iekļaut jebkuru ārzemju spēlētāju bez faktiskas saiknes ar klubu – ne treniņu procesā, ne Latvijas sacensībās, ne pārstāvot konkrēto Latvijas klubu starptautiskajās sacensībās.

Vēršam uzmanību, ka šādiem ārzemju spēlētājiem, kuriem nav faktiskas saiknes ar klubu un kuriem netiek izvirzītas skaidras prasības dalībai čempionātā, nav reitinga punktu Latvijā. Tas nozīmē, ka attiecīgā komanda pēc reitinga tiek ierindota zemākā vietā, kas nenorāda uz tās patieso spēku. Šādā veidā komandas, kas sākotnēji ierindotas zemākā reitinga grupā, iegūst negodīgu priekšrocību, piesaistot augsta līmeņa spēlētājus bez jebkādas vēsturiskas saistības ar klubu.

Lai nodrošinātu godīgu sacensību vidi un veicinātu vietējo spēlētāju dalību, uzskatām, ka nepieciešams noteikt skaidrus nosacījumus ārzemju spēlētāju dalībai klubu čempionātā. Tāpat vēlamies precizēt klubu čempionāta mērķi – pierādīt kluba patieso meistarības līmeni, nevis mākslīgi paaugstināt kluba meistarības līmeni un dot nevienlīdzīgu priekšrocību, pieaistot ;arzemju spēlētājus.

Vienlaikus aicinām LBF iegūt atgriezenisko saiti un viedokli par ārzemju spēlētāju piesaistes noteikumiem arī no citiem LBF reģistrētajiem klubiem. Kā arī izvērtēt sekojošus ieteikumus:

**1. Skaidri noteikt ārzemju spēlētāju skaita ierobežojumu klubu komandās**

* Precīzi definēt, cik ārzemju spēlētājus drīkst iekļaut komandas sastāvā. Pašreiz ir atļauts komandas sastāvā iekļaut vienu spēlētāju no cita Latvijas kluba. Ierosinām noteikt, ka kluba komandā drīkst iekļaut vienu ārzemju spēlētāju
* Nodrošināt, ka katrai komandai ir līdzvērtīgas iespējas, nepieļaujot situāciju, kurā viena komanda var būtiski palielināt savu konkurētspēju, piesaistot vairākus augsta līmeņa spēlētājus no ārvalstīm.

**2. Noteikt ārzemju spēlētāju saiknes kritērijus ar Latvijas klubiem**

* Spēlētājam jābūt reģistrētam attiecīgajā klubā noteiktu laika periodu pirms čempionāta sākuma (piemēram, vismaz 3–12 mēnešus pirms sacensībām).
* Spēlētājam jābūt piedalījušamies vismaz noteiktā skaitā kluba organizēto treniņu vai sacensību Latvijā vismaz 3 – 12 mēnešus pirms čempionāta.
* Ja spēlētājs maina klubu, viņam ir jāgaida vismaz 3 – 6 mēneši, pirms var pārstāvēt jauno klubu klubu čempionātā.

**3. Reitinga un godīgas konkurences nodrošināšana**

* Ieviest mehānismu, kas neļauj komandām mākslīgi iegūt zemāku vietu reitingā, piesaistot nacionāli nereģistrētus augsta līmeņa ārzemju spēlētājus.
* Piemērot reitinga punktus ārzemju spēlētājiem, ņemot vērā viņu starptautisko līmeni un iepriekšējos sasniegumus, lai nodrošinātu objektīvāku komandu ierindošanu turnīrā.
* Ja ārzemju spēlētājam nav Latvijas reitinga, viņa spēku var noteikt, ņemot vērā viņa starptautiskos reitinga punktus (piemēram, BWF reitingu vai dalību citos nacionālajos čempionātos).

**4. Fiktīvu reģistrāciju novēršana**

* Aizliegt spēlētāju iekļaušanu klubu sastāvā tikai uz vienu turnīru bez reālas saiknes ar klubu.
* Pieprasīt, lai spēlētājam būtu skaidrs statuss attiecīgajā klubā un viņš nevarētu tikt reģistrēts pēdējā brīdī tikai, lai piedalītos turnīrā.
* Paredzēt sankcijas klubiem, kuri apzināti reģistrē spēlētājus bez atbilstošas saistības ar komandu.

**5. Iesaistīt klubus noteikumu izstrādē**

* Organizēt diskusijas ar LBF reģistrētajiem klubiem, lai iegūtu to viedokli un pieredzi par ārzemju spēlētāju iesaistes kārtību.
* Balstoties uz klubu atsauksmēm, izstrādāt skaidru un taisnīgu nolikumu, kas nodrošinās vienlīdzīgas iespējas visiem dalībniekiem.

**6. Citi nosacījumi**

* Klubi, kas pilnībā sastāv no vietējiem spēlētājiem un bez vietējo spēlētāju piesaistes no citiem Latvijas klubiem, varētu saņemt kādu papildu priekšrocību, piemēram, zamāku dalības maksu LKKČ, savukārt klubi ar piesaistītiem ārzemju viesspēlētājiem – paaugstinātu dalības maksu.
* Ja noteikumi strādā efektīvi, iespējams apsvērt iespēju palielināt ārzemju spēlētāju skaitu komandā uz 2, bet tikai ar nosacījumu, ka viens no viņiem jau vismaz gadu ir spēlējis Latvijas turnīros.
* Ja noteikumi strādā efektīvi, iespējams apsvērt iespēju palielināt ārzemju spēlētāju skaitu komandā uz 2, bet tikai ar nosacījumu, ka viens no viņiem jau vismaz gadu ir spēlējis Latvijas turnīros.

BK Rīga, 17.03.2025